jkorsvik/nowiki_second_scrape_merged huggingface dataset:
Silje Jørgensen

Silje Jørgensen (født 5. mai 1977 Kristiansand) er en norsk tidligere fotballspiller. Hun spilte for Klepp Idrettslag. Jørgensen spilte 42 kamper og skårte to mål for Norge, og ble olympisk mester i 2000 i Sydney.


== Referanser ==


== Eksterne lenker ==
(en) Silje Jørgensen – Olympedia 
(en) Silje Jørgensen – Sports-Reference (OL-resultater – arkivert) 
(en) Silje Jørgensen – FIFA 
(no) Silje Jørgensen – Norges Fotballforbund 
(de) Silje Jørgensen – Soccerdonna 
(en) Silje Jørgensen – FBref 
Landslagsstatistikk på Fotball.no
Raymond Davis jr.

Raymond Davis jr. (født 14. oktober 1914 i Washington, D.C., død 31. mai 2006 i Blue Point i New York) var en amerikansk kjemiker. Han tok doktorgrad i kjemi ved Yale University i Connecticut i 1942 og var professor ved Department of Physics and Astronomy ved University of Pennsylvania.
Davis jr. ble tildelt nobelprisen i fysikk i 2002 «for banebrytende innsats innen astrofysikken, spesielt for deteksjon av kosmiske nøytrinoer». Han delte halvparten av prispengene med japaneren Masatoshi Koshiba, mens den andre halvparten ble tildelt amerikaneren Riccardo Giacconi.
Raymond Davis jr. konstruerte en nøytrinodetektor som bestod av en stor tank med 600 tonn væske, plassert dypt nede i en gruve. I løpet av tretti år lykkes han i å fange totalt  2 000 nøytrinoer fra solen og kunne dermed bevise at solens energi kommer fra fusjon. I en annen gigantisk detektor, kalt Kamiokande, kunne en gruppe forskere ledet av Masatoshi Koshiba bekrefte Davis' resultat.


== Referanser ==


== Eksterne lenker ==
(en) Nobelprisen i fysikk 2002 hos Nobelprize.org
(en) Raymond Davis jr. hos Nobelprize.org i forbindelse med tildelingen av Nobelprisen i fysikk 2002
Monica Knudsen

Monica Knudsen (født 25. mars 1975 i Arendal) er en norsk fotballtrener og tidligere fotballspiller, som er assistenttrener for det norske kvinnelandslaget.Hun spilte for blant andre Donn, Asker og Fortuna Hjørring. Hun ble seriemester i 1998 og 1999, og norgesmester i 2000 med Asker. Knudsen spilte 87 A-landskamper og skåret seks mål for Norge, hun ble olympisk mester i 2000 i Sydney. Hun avsluttet spillerkarrieren i Team Strømmen og la opp etter 2006-sesongen.
Etter å ha avsluttet spillerkarrieren ble hun i 2007 assistenttrener i Team Strømmen. I 2008 ble hun kåret til Årets unge trener av Norsk Fotballtrenerforening. Hun tok etter hvert over som hovedtrener og var den første hovedtreneren i klubben etter at de skiftet navn til LSK Kvinner. Hun oppnådde stor suksess med LSK og tok laget til seriemesterskap i 2012, og The Double i 2014, 2015 og 2016. Hun ble tildelt prisen som Årets trener av Norsk Fotballtrenerforening i 2012, 2014, 2015 og 2016. Etter 2016-sesongen ga hun seg som trener i klubben.I november 2017 ble det kjent at Knudsen ble ny hovedtrener for Vålerenga Fotball Damer. Hun ledet Vålerenga til en 6.-plass i 2018, før det i 2019 ble 2.-plass i Toppserien og NM-sølv. Etter 2019-sesongen gikk hun etter eget ønske over i stillingen som utviklingssjef i klubben.. Hun sluttet i stillingen 31. juli 2022.I august 2022 ble det kjent at Knudsen ble en del av teamet til Hege Riise, som assistenttrener for det norske kvinnelandslaget.


== Referanser ==


== Eksterne lenker ==
(en) Monica Knudsen – Olympics.com 
(en) Monica Knudsen – Olympic.org 
(en) Monica Knudsen – Olympedia 
(en) Monica Knudsen – Sports-Reference (OL-resultater – arkivert) 
(en) Monica Knudsen – FIFA 
(no) Monica Knudsen – Norges Fotballforbund 
(de) Monica Knudsen – Soccerdonna 
(en) Monica Knudsen – FBref 
Landslagsstatistikk på Fotball.no (pdf-fil)
MS «Høle» (1912)


== Dansk forhistorie ==
1912: Levert fra Eriksbergs Mek. Verkstads AB, Göteborg, Sverige som «Stubbekjøbing» til Dampskibsselskabet Stubbekjøbing, Stubbekøbing, Danmark.


== DS «Lyngdal» ==
17. mai 1918: Solgt til Tryggve Sagen, Oslo for kr.250 000.
November 1918: Solgt til Reinert Christensen, Lyngdal på vegne av AS Dampskibsselskabet Lyngdal / v. Richard Buch , Farsund for kr.265 000. Omdøpt «Lyngdal». Benyttet i kystrute Farsund – Kristiansand i konkurranse med kystruteskip DS «Lindesnæs».
192x: Kolliderte med «Lindesnæs» ved Snik. Mindre baugskade.
27. oktober 1927: Solgt på tvangsauksjon til Lyngdal Sparebank, Lyngdal / Farsund for kr.50 000.
Januar 1928: solgt til AS Dampskibsselskabet Lindesnæs, Farsund for kr.55 000. Fortsatte i ruten Farsund – Kristiansand.
September 1939: Rekvirert av Den Kongelige Norske Marine som vaktbåt ved Kristiansand.
8. april 1940: Befant seg i nærheten da det tyske troppetransportskipet «Rio de Janeiro» ble torpedert utenfor Lillesand. «Lyngdal» bragte mange skadde og omkomne, tyske soldater inn til Kristiansand om kvelden.
11. april 1940: Beslaglagt av Kriegsmarine i Vigebukta ved Kristiansand. Benyttet som vaktbåt av Hafenschutzflotille Kristiansund Sud som NK.08 «Ulan».
Desember 1940: Tatt i bruk av 55. Vorpostenflotille som patruljebåt V.5515 «Ulan».
August 1945: Gjenfunnet ved Marineholmen i Bergen og tilbakelevert.
30. august 1945: Solgt til P/r Lyngdal / v. Anton T. Abrahamsen, Lista, Karl Hansen, Bjørgulf Tangen & Oluf Skjelbred Knudsen, Kristiansand / Farsund for kr.33 000. Gikk noen få turer i sin gamle rute, -nå vesentlig med last. En tid også benyttet til bergningsoppdrag.
27. mai 1946: Solgt til Dampskips-AS Hedrum / v. Oluf Skjelbred Knudsen & Bjørgulf Tangen, Kristiansand / Farsund. Fortsatte i samme fart.
12. mai 1948: Dampskibsselskabet Patria AS II / v. Oluf Skjelbred Knudsen, Kristiansand / Farsund. Fortsatte i samme fart.


== MS «Høle» ==
12. januar 1950: Solgt til AS Høgsfjord Rutelag, Stavanger. Svært omfattende ombygd ved Br. Lothe AS Flytedokken, Hasseløy i Haugesund. Nytt overbygg. Ombygningen kostet kr.273 000. 105,5’ x 18,9’ x 7,9’   brt:197,49. Motor montert: 5cyl 2tev Fairbanks Morse  500bhk (1943)  13 knop. Registrert for 267 passasjerer .
Mai 1950: Omdøpt «Høle».
Sommer 1950: Satt inn i lokalrutefart Stavanger-Bergsagel-Meling-Ådnøy-Ims-Høle-Forsand-Helle-Oltesvik-Dirdal-Frafjord sammen med eierselskapets eldre lokalrutebåt MS «Høgsfjord I». Hver søndag gikk den også til Lysefjorden. «Høle» hadde stor lastekapasitet. Dette kom særlig godt med ved utbygningen av Lysebotn kraftverk på tidlig femtitall.
1964: Alvorlig motorhavari. Veivakslingen røk. Opplagt ved Engøy i Stavanger i påvente av ny veivaksling, men denne viste seg umulig å skaffe.
31. august 1966: Solgt til Br. Anda, Hundvåg i Stavanger for kr.19 000 for opphugging. Styrehus og bro ble demontert og montert på rutebåt MS «Jøsenfjord».
Juni 1967: Ferdig opphugget.
22. juni 1967: Slettet fra norsk register.


== Kilder ==
«Fjordabådane»  Magnus Torgersen 1981
Artikkel om AS Høgsfjord Rutelag av Arne Ingar Tandberg og Per Alsaker i «Skipet» 2.1991.
Torstein Randa
Åsmund Brøvig

Åsmund Brøvig (født 7. januar 1966 i Kristiansand) er en norsk regissør, journalist og mediegründer, mest kjent for sitt humanitære arbeid for utviklingshemmede i Moldova. Han arrangerte det første norske kulturarrangement i Moldova i 2006, med Ibsen som tema, og var med på etableringen av Norges første TV-kanal for og med utviklingshemmede, «empo TV».
Åsmund Brøvig reiste til Moldova i 2003 med sangeren Torstein Sødal for å arrangere en konsert i Operahuset i Chișinău. Han var den første som inviterte utviklingshemmede i det post-sovjetiske samfunnet til å opptre på en offentlig scene. Siden returnerte han til Moldova for å arrangere konserter og turneer til barnehjemmene for utviklingshemmede under prosjektnavnet Another Smiling Face.
3. oktober 2009 etablerte Brøvig Moldovas første offentlige musikkfestival for utviklings- og funksjonshemmede.I 2009 bidro han til etableringen av Norges første TV-kanal for og med utviklingshemmede, Tellus TV, som senere skiftet navn til empo TV.Brøvigs utsagn «Det er bare de som ikke kan gi som er fattige» fra et intervju gitt til VGnett, ble kåret til Norges nest best sitat av Foreningen for StatementBank-redaktør i 2007.
Intervjuet ble gitt i forbindelse med at VGnett skrev flere bakgrunnsartikler om Moldova, da Norges fotballandslag møtte Moldova i VM kvalifiseringen i Chișinău, samme året. Brøvig hadde med seg 70 utviklingshemmede til kampen, hvor det moldovske fotballforbundet gav gruppen gratis inngangsbilletter.15. september 2005 arrangerte Brøvig en forbønnsmesse utenfor katedralen i Chișinău. 5000 lys ble delt ut til de fremmøtte som viste solidaritet med Moldovas ofre for trafficking. Begivenheten gikk direkte på den moldovske statskanalen «Moldova 1» i 2 timer, mens NRK filmet og viste et redigert opptak på TV aksjonens dag 23. oktober, som det året bl.a var viet ofre for menneskehandel.Fra 2006-2008 var også Brøvig ansvarlig for musikkonkurransen GBOB-Challenge (The Global Battle of the Bands) i Moldova og måtte gå flere runder med det britiske konsulatet for å skaffe visum til vinnerbandenes finaledeltakelse i London.Siden 2008 har han produsert motorsportprogrammene «Pole Position» på Viasat Sport, med dekning av NM-rundene i roadracing og snøscootercross..Han var tidligere frilansjournalist, fotograf og redigerer for Østlandets Blad, TV 2, og NRK Østlandssendingen, og produksjonsmedarbeider i Norsk Radio og TV AS. Han reiste med grunnleggeren av Troens Bevis, Aril Edvardsen, til Brasil, India, Romania, Kenya, Burundi, Kongo, Abkhasia, Sovjetunionen og deretter flere turer til Russland og Sibir, og produserte videoprogrammer fra reisene for NRT.
Berg arbeidskirke var de første til å lage en egen app innenfor Den norske kirke. Brøvig sto for utviklingen og driftingen av denneFra 2014 til 2017 var han tilknyttet NRKs kontor i Porsgrunn, Telemark, som produsent, fotograf og redigerer.


== Referanser ==
Leon M. Lederman

Leon Max Lederman (født 15. juli 1922 i New York City, død 3. oktober 2018 i Rexburg i Idaho) var en amerikansk matematiker og fysiker. Lederman ble tildelt Nobelprisen i fysikk i 1988, sammen med Melvin  Schwartz og Jack Steinberger, for metoden med nøytrinostråler og påvisningen av leptonenes dobbeltstruktur gjennom oppdagelsen av myonnøytrino. Han mottok også Wolfprisen i fysikk.


== Liv og virke ==


=== Bakgrunn ===
Leon M. Lederman var sønn av Minna (født Rosenberg) fra Kiev og Morris Lederman fra Odessa. Foreldrene var ukrainsk-jødiske immigranter. De eide og drev et vaskeri.Han fikk bachelor of science-grad i kjemi fra City College of New York i 1943. Etter dette sluttet han seg til United States Army, med kurs til å bli fysiker etter militærtjenesten. Etter tre år i U.S. Army under andre verdenskrig begynte han i 1946 å studere fysikk ved Columbia University.


=== Karriere ===
Lederman tok doktorgrad ved Columbia University i New York i 1951 og ble professor ved samme universitet i 1958. Han var sjef for Fermi National Accelerator Laboratory i Batavia i Illinois mellom 1979 og 1989.På starten av 1960-tallet utførte Lederman, Schwartz og Steinberger eksperimenter ved Brookhaven National Laboratory hvor de brukte partikkelakselerator for å generere en stråle av nøytrinoer, partikler som ikke har noen merkbar masse eller elektrisk ladning. 
Det var kjent at når nøytrinoer treffer materie, så genereres noen ganger elektroner eller elektronlike  partikler som kalles myoner. Det var derimot ikke kjent om  dette kom av at det fantes ulike typer nøytrinoer. Lederman, Schwartz og Steinberger viste at dette var tilfelle og kalte den tidligere uidentifiserte typen av nøytrinoer som genererte myoner for myonnøytrino. Denne oppdagelsen ledet til innsikten i at leptonene, den familien av partikler som elektroner og nøytrinoer tilhører, danner «familier» av partikler. Dette er nå en del av standardmodellen som beskriver oppbyggingen og kategoriseringen av elementærpartiklene.


== Senere liv ==
Lederman var ateist[1] Han fikk to døtre og en sønn sammen med sin første kone, Florence Gordon. Senere giftet han seg med sin andre kone, Ellen. [2]
Lederman begynte å slite med hukommelsestap i 2011. Etter å ha slitt med regninger på grunn av helse-hjelpen han hadde behov for, måtte han selge Nobelpris-medaljen sin for 765 000 dollar - i 2015. [3] Han døde på grunn av komplikasjoner fra demens, den 3. oktober 2018 ved et omsorgssenter i Rexburg, Idaho i en alder av 96 år. [4]


== Utmerkelser ==
Valgt inn i National Academy of Sciences, 1965
Wolfprisen i fysikk, 1982
Nobelprisen i fysikk, 1988


== Verk ==
The God Particle: If the Universe Is the Answer, What Is the Question? av Leon M. Lederman, Dick Teresi (ISBN 0-385-31211-3)
From Quarks to the Cosmos av Leon Lederman og David N. Schramm (ISBN 0-7167-6012-6)


== Referanser ==


== Eksterne lenker ==
(en) Nobelprisen i fysikk 1988 hos Nobelprize.org
(en) Leon M. Lederman hos Nobelprize.org i forbindelse med tildelingen av Nobelprisen i fysikk 1988
Kristin Bekkevold

Kristin Bekkevold Sørum (født 19. april 1977 i Hamar) er en norsk tidligere fotballspiller. Hun spilte for blant andre Fotballaget Fart, Raufoss Fotball Kvinner og Asker Fotball Kvinner. I sommer-OL i Sydney i 2000 spilte Bekkevold 12 kamper og scoret ett mål for Norge, som vant gullmedalje i mesterskapet. Hun ble norgesmester i 2000 med Asker.


== Referanser ==


== Eksterne lenker ==
(en) Kristin Bekkevold – Olympedia 
(en) Kristin Bekkevold – Sports-Reference (OL-resultater – arkivert) 
(en) Kristin Bekkevold – FIFA 
(no) Kristin Bekkevold – Norges Fotballforbund 
(de) Kristin Bekkevold – Soccerdonna 
(en) Kristin Bekkevold – FBref 
Landslagsstatistikk på Fotball.no
Noaidier (bok)

Noaidier er en bok i Bokklubbens serie Verdens Hellige Skrifter, redigert av Brita Pollan og utgitt i 2002. Boken inneholder utdrag fra kildeskrifter om samisk religion fra 1100-tallet til 1900-tallet, med vekt på skildringer av noaidiens sjamanistiske praksis gjennom tidene.
Tekstene spenner seg i tid fra Historia Norvegiæ fra sent 1100-tall, til intervju med en nålevende sjaman, Eirik Myrhaug. Utvalget omfatter både distanserte, skeptiske og sympatiserende fortellinger. Den største delen av tekstene er fra Thomas von Westens medarbeidere Isaac Olsen, Johan Randulf og Jens Kildal, tekster som har utgangspunkt i misjonsarbeidets studier av samene og deres skikker og som er preget av avstandstagen. Andre store deler av antologien er fra Just Qvigstads folkeminnesamlinger fra flere deler av Sapmi, og fra Richard Berghs tradisjonsstoff om Johan Kaaven.


== Innholdet ==
fra Historia Norvegiæ, 1100-tallet, om en noaides oppvekking av en død kvinne
fra Peder Claussøn Friis' Norriges oc omliggende Øers sandfærdige Bescriffuelse, 1600-tallet
fra Samuel Rheens En kortt Relation om Lapparnes Lefwarne och Sedher, 1671
fra Nicolai Lundius' Descripio Lapponiæ, 1670-tallet
Anders Paulsens forklaring i rettssaken mot ham i 1691, fra Hans H. Lilienskiolds Finnmarkens beskrivelse
fra Isaac Olsens Om Lappernes Vildfarelser og Overtro, 1717
fra Nærøymanuskriptet av Johan Randulf, 1723; med en variant nedskrevet av J.A. Friis i 1860-årene
fra Jens Kildals preken Afguderiets Dempelse, ca 1730,
fra Lars Levi Læstadius' Fragmenter i Lappska Mythologien, 1839–45
fra Johan Turis Fortellinger om samer, 1910
fra Just Qvigstads nedtegnelser, fra 1887-1929
Richard Berghs innsamlede folkeminne om Johan Kaaven fra Kistrand i Finnmark
Dessuten flere andre korte nedtegnelser fra Lars Olsen (om Bindalstromma), Torsten Kolmodin, Harald Grundström, Lars Stærk og Louise Bäckmans referat etter Lars Pirak


== Esoterisk tradisjon ==
Samisk religion er i utgangspunktet en ikke-skriftlig religion, basert på en muntlig tradering. Samisk religion var også delvis basert på en trinnvis innvielse og opplæring, og kunnskap om den samiske religionens verdensbilde, trosforestillinger og religiøse praksis er derfor i utgangspunktet ikke tilgjengelig for uinnvidde. 

«Kunnskapen refererer til erfaring, derfor forutsetter den religiøs trening. Den lar seg ikke formidle gjennom ord alene. Man har også trodd at den hellige kunnskapen representerte krefter som kunne brukes både til godt og ondt, og man ønsket å hindre at kunnskapen ble misbrukt.»
«Ut fra historiene om noaidiene vet vi at de i likhet med mystiker og mange slags prester var eksperter i å kommunisere med "andre verdener". De behersket teknikkene og kjente ritualene. Men vi vet altså lite eller ingenting om hva noaidiens ekstatiske kommunikasjon med andre verdner egentlig gikk ut på. Historier om noaidier reflekterer noaidierfaringer og kan på forskjellige måter kaste et lys over noaidiens hemmeligheter, men de røper dem ikke. Nærmere kan vi ikke komme samenes hemmelige visdomstradisjon.»


== Referanser ==
Daniel C. Tsui

Daniel C. Tsui (født 28. februar 1939 i Boafeng, Henan) er en kinesisk-amerikansk fysiker.
Tsui mottok Nobelprisen i fysikk i 1998, sammen med Horst Ludwig Störmer og Robert B. Laughlin, for deres  oppdagelser av en ny form for kvantevæske med fraksjonelt ladde eksitasjoner.
Han ble belønnet med Nobelprisen  for å ha oppdaget at elektroner  opptrer sammen i sterke magnetiske felt, og kan danne nye typer  «partikler» med ladninger som er en brøkdel av elektronets ladning.  Störmer og Tsui gjorde oppdagelsen i 1982 under et eksperiment der de  utnyttet ekstremt sterke magnetfelt og lave temperaturer.  Innen ett år etter oppdagelsen lyktes det Laughlin å forklare  resultatet de fikk. Gjennom teoretisk analyse viste han at elektronene i  et sterkt magnetfelt kan kondensere og danne en slags kvantevæske,  besleket med de kvantevæsker som oppstår ved superleding og i flytende helium.
Tsui tok doktorgrad i fysikk ved  University of Chicago i 1967, og har vært professor ved  Princeton University siden 1982.


== Eksterne lenker ==
(en) Nobelprisen i fysikk 1998 hos Nobelprize.org
(en) Daniel C. Tsui hos Nobelprize.org i forbindelse med tildelingen av Nobelprisen i fysikk 1998
Fisher price detective

Fisher Price Detective – et barns møte med verdens brutale virkelighet er en norsk kortfilm fra 2004. Filmen fikk vandreprisen Den gyldne saks i minuttfilmkonkurransen på kortfilmfestivalen Minimalen i Trondheim.


== Roller ==
Siri Holme – Jente
Andreas Holme – Gutt
Thomas Hagness – Faren
Christin Aronsen – Moren


== Eksterne lenker ==
Fisher Price Detevtive, Internet Movie Database
Fisher Price Detective, kortfilmfestival
Oversikt over prisvinnere på Minimalen 2004
Christine Bøe Jensen

Christine Bøe Jensen (født 3. juni 1975 i Hammerfest) er en norsk tidligere fotballspiller på landslaget.
Hun spilte for Kvaløysletta og Fløya, før hun 1999–2000 spilte for Idrettsklubben Grand Bodø. Fra 2001 til 2003 var hun i Kolbotn Fotball Kvinner der hun ble klubbens toppscorer i 2002. Resten av karrieren var i Manglerud Star Toppfotball og Vålerenga Fotball Damer.
Jensen spilte 18 kamper og skårte to mål for Norge. Hun ble olympisk mester i 2000 i Sydney.


== Referanser ==


== Eksterne lenker ==
(en) Christine Bøe Jensen – Olympedia 
(en) Christine Bøe Jensen – Sports-Reference (OL-resultater – arkivert) 
(en) Christine Bøe Jensen – FIFA 
(no) Christine Bøe Jensen – Norges Fotballforbund 
(de) Christine Bøe Jensen – Soccerdonna 
(en) Christine Bøe Jensen – FBref 
Landslagsstatistikk på Fotball.no
Robert B. Laughlin

Robert B. Laughlin (født 1. november 1950 i Visalia, California) er en amerikansk fysiker.Laughlin mottok Nobelprisen i fysikk i 1998, sammen med Horst Ludwig Störmer og Daniel C.  Tsui, «for deres  oppdagelser av en ny form for  kvantevæske med fraksjonelt ladde eksitasjoner».Han ble belønnet med Nobelprisen  for å ha oppdaget at elektroner  opptrer sammen i sterke magnetiske  felt,  og kan danne nye typer  «partikler» med ladninger som er en brøkdel av  elektronets ladning.  Störmer og Tsui gjorde oppdagelsen i 1982 under et  eksperiment der de  utnyttet ekstremt sterke magnetfelt og lave temperaturer.  Innen ett år etter  oppdagelsen lyktes det Laughlin å forklare  resultatet de fikk. Gjennom  teoretisk analyse viste han at elektronene i  et sterkt magnetfelt kan  kondensere og danne en slags kvantevæske,  besleket med de kvantevæsker  som oppstår ved superleding  og i flytende helium.
Laughlin tok doktorgrad i fysikk ved Massachusetts Institute of Technology i 1979, og har siden 1989 vært professor ved Stanford University
I 2007 holdt Laughlin «The Lars Onsager Lecture» ved NTNU.


== Referanser ==


== Eksterne lenker ==
(en) Nobelprisen i fysikk 1998 hos Nobelprize.org
(en) Robert B. Laughlin hos Nobelprize.org i forbindelse med tildelingen av Nobelprisen i fysikk 1998
Still Riding

Still Riding er Flying Norwegians' comeback-album, utgitt i 1996. Dette ble den aller siste utgivelsen med bandet.


== Sporliste ==
«Stone Cold Ashes»
«I'll Do Anything»
«Mississipi»
«Still Riding»
«Lonesome Cowboy»
«Have You Ever»
«Close to You»
«I'll Take Care of You»
«Gypsy at Heart»
«Boxing Glove»
«Carousel»


== Medvirkende ==


=== Flying Norwegians ===
Rune Walle - sang, gitar, mandolin, munnspill, låtskriver
Cato Sanden - sang, gitar, mandolin, låtskriver
Jarle Zimmermann - sang, keyboard, akustisk gitar, låtskriver
Johannes Torkelsen - bass, låtskriver
Gunnar Bergstrøm - trommer, låtskriver


=== Øvrige ===
Andrew Hardin - produsent, akustisk gitar, perkusjon, mastering
Kai Andersen - tekniker
Dan Kincaid - mastering
Raymond Mosken - fotograf
Union Design - coverdesign
Monica Sandve

Monica Sandve (født 3. desember 1973 i Stavanger) er en norsk tidligere håndballspiller. Hun spilte for Nordstrand IF. For Norge spilte hun 94 landskamper og skårte 245 mål, og var med på lagene som tok bronse i sommer-OL i 2000 i Sydney, sølv i VM i 2001 og sølv i EM i 2002.


== Eksterne lenker ==
(en) Monica Sandve – Olympedia 
(en) Monica Sandve – Sports-Reference (OL-resultater – arkivert) 
(en) Monica Sandve – Det europeiske håndballforbundet (EHF) 
(en) Monica Sandve – Norges Håndballforbund 
Landslagsstatistikk på Handball.no
Russell Alan Hulse

Russell Alan Hulse (født 28. november 1950 i New York) er en amerikansk fysiker.
Hulse mottok Nobelprisen i fysikk i 1993, sammen med sin landsmann Joseph Taylor jr., for oppdagelsen av en ny type pulsar, en oppdagelse som åpnet nye muligheter for studiet av gravitasjon.
Hulse, og hans tidligere lærer Taylor, oppdaget den første binære pulsaren i 1974. Pulsarer er raske roterende nøytronstjerner som sender ut korte regelmessige pulser av radiostråling. Uregelmessigheten i pulsene fra pulsaren PSR 1913+16 fikk dem til å dra konklusjonen om at denne pulsaren hadde en ledsager i form av en annen nøytronstjerne som svevde rundt i en tett bane.
Oppdagelsen av denne pulsaren gjorde det også mulig å kunne oppdage gravitasjonsbølger for første gang. De to stjernenes sammenlagte sterke gravitasjonsfelt påvirker frekvensen på radiopulsene som sendes ut, og Taylor og Hulse kunne vise at stjernene roterte mye raskere nær hverandre. Det ble foreslått att dette kom av at stjernene taper energi når de sender ut gravitasjonsbølger. Dette var det første eksperimentelle beviset på gravitasjonsbølgers eksistens, etter at det ble foreslått av Albert Einstein i hans relativitetsteori.


== Referanser ==


== Eksterne lenker ==
(en) Nobelprisen i fysikk 1993 hos Nobelprize.org
(en) Russell Alan Hulse hos Nobelprize.org i forbindelse med tildelingen av Nobelprisen i fysikk 1993
Jeanette Nilsen

Jeanette Nilsen (født 27. juni 1972 i Skien) er en norsk håndballspiller. Hun er målvakt for Njård IL. Nilsen har tidligere spilt for blant andre Nordstrand IF, Larvik, Gjerpen og Kolding. For Norge spilte hun 91 landskamper og skårte 2 mål, og ble verdensmester i 1999 og europamester i 1998. Hun har også sølv fra VM i 1997 og EM i 1996 samt bronse fra sommer-OL i 2000 i Sydney.


== Eksterne lenker ==
(en) Jeanette Nilsen – Olympedia 
(en) Jeanette Nilsen – Sports-Reference (OL-resultater – arkivert) 
(en) Jeanette Nilsen – Det europeiske håndballforbundet (EHF) 
(en) Jeanette Nilsen – Norges Håndballforbund 
Landslagsstatistikk på Handball.no